Sentenza tal-Qorti Ġenerali (It-Tieni Awla) tal-24 ta’ April 2018 – VSM vs EUIPO (WE KNOW ABRASIVES)

(Kawża T‑297/17)

“Trade mark tal-Unjoni Ewropea - Applikazzjoni għat-trade mark tal-Unjoni Ewropea verbali WE KNOW ABRASIVES - Trade mark ikkostitwita minn slogan ta’ reklamar - Kompetenza tal-Bord tal-Appell fil-każ ta’ appell limitat għal parti mis-servizzi msemmija mill-applikazzjoni għal reġistrazzjoni - Artikolu 64(1) tar-Regolament (KE) Nru 207/2009 (li sar l-Artikolu 71(1) tar-Regolament (UE) 2017/1001) - Raġuni assoluta għal rifjut - Assenza ta’ karattru distintiv - Artikolu 7(1)(b) tar-Regolament Nru 207/2009 (li sar l-Artikolu 7(1)(b) tar-Regolament 2017/1001)”

1. Trade mark tal-Unjoni Ewropea-Proċedura għat-tressiq ta’ kawża-Appelli quddiem il-Bordijiet tal-Appell-Kompetenza tal-Bordijiet tal-Appell-Eżami komplet ġdid tal-mertu (Regolament tal-Kunsill Nru 207/2009, l-ewwel sentenza tal-Artikolu 59, u l-Artikolu 64(1)) (ara l-punti 17-20)

2. Trade mark tal-Unjoni Ewropea-Definizzjoni u kisba tat-trade mark tal-Unjoni Ewropea-Raġunijiet assoluti għal rifjut-Trade marks li ma humiex ta’ karattru distintiv-Kunċett-Kriterji ta’ evalwazzjoni (Regolament tal-Kunsill Nru 207/2009, Artikolu 7(1)(b)) (ara l-punti 28-30)

3. Trade mark tal-Unjoni Ewropea-Definizzjoni u kisba tat-trade mark tal-Unjoni Ewropea-Raġunijiet assoluti għal rifjut-Trade marks li ma humiex ta’ karattru distintiv-Trade marks li huma kkostitwiti minn slogans ta’ reklamar-Karattru distintiv-Applikazzjoni ta’ kriterji ta’ evalwazzjoni speċifiċi-Inammissibbiltà (Regolament tal-Kunsill Nru 207/2009, Artikolu 7(1)(b)) (ara l-punti 31, 32, 45)

4. Trade mark tal-Unjoni Ewropea-Definizzjoni u kisba tat-trade mark tal-Unjoni Ewropea-Raġunijiet assoluti għal rifjut-Trade marks li ma humiex ta’ karattru distintiv-Trade marks li huma kkostitwiti minn slogans ta’ reklamar-Slogan li għandu karattru fantażjuż (Regolament tal-Kunsill Nru 207/2009, Artikolu 7(1)(b)) (ara l-punt 33)

5. Trade mark tal-Unjoni Ewropea-Definizzjoni u kisba tat-trade mark tal-Unjoni Ewropea-Raġunijiet assoluti għal rifjut-Trade marks li ma humiex ta’ karattru distintiv-Trade marks li huma kkostitwiti minn slogans ta’ reklamar-Formula promozzjonali ta’ natura li tfaħħar (Regolament tal-Kunsill Nru 207/2009, Artikolu 7(1)(b)) (ara l-punt 34)

6. Trade mark tal-Unjoni Ewropea-Definizzjoni u kisba tat-trade mark tal-Unjoni Ewropea-Raġunijiet assoluti għal rifjut-Trade marks li ma humiex ta’ karattru distintiv-Trade mark komposta minn diversi elementi-Possibbiltà għall-awtorità kompetenti li twettaq eżami ta’ kull wieħed mill-elementi kostituttivi tat-trade mark-Neċessità li tittieħed inkunsiderazzjoni l-perċezzjoni globali tal-kombinazzjoni mill-pubbliku rilevanti (Regolament tal-Kunsill Nru 207/2009, Artikolu 7(1)(b)) (ara l-punt 38)

7. Trade mark tal-Unjoni Ewropea-Definizzjoni u kisba tat-trade mark tal-Unjoni Ewropea-Raġunijiet assoluti għal rifjut-Trade marks li ma humiex ta’ karattru distintiv-Trade mark verbali WE KNOW ABRASIVES (Regolament tal-Kunsill Nru 207/2009, Artikolu 7(1)(b)) (ara l-punti 46, 54, 55, 60, 61)

Suġġett

Rikors ippreżentat kontra d-deċiżjoni tar-Raba’ Bord tal-Appell tal-EUIPO tas-6 ta’ Marzu 2017 (Każ R 1595/2016‑4) dwar applikazzjoni għar-reġistrazzjoni tas-sinjal verbali WE KNOW ABRASIVES bħala trade mark tal-Unjoni Ewropea.

Dispożittiv

1) Id-deċiżjoni tar-Raba’ Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO) tas-6 ta’ Marzu 2017 (Każ R 1595/2016‑4) hija annullata sa fejn din ċaħdet ir-reġistrazzjoni tas-sinjal verbali WE KNOW ABRASIVES għas-servizzi li jaqgħu fil-klassi 35 u li jikkorrispondu għad-deskrizzjoni li ġejja: “Reklamar; il-ġestjoni ta’ negozju; servizzi klerikali; servizzi ta’ bejgħ bl-ingrossa fil-qasam tal-oġġetti tal-metall għall-kostruzzjoni; amministrazzjoni ta’ negozju”.

2) Il-kumplament tat-talbiet ta’ VSM.Vereinigte Schmirgel- und Maschinen-Fabriken AG huwa miċħud.